b'\n_START_ARTICLE_\nAna Peleteiro\n_START_SECTION_\nSesongen 2011\n_START_PARAGRAPH_\nPeleeteiro vant tresteg under det spanske U18-mesterskapet i friidrett innend\xc3\xb8rs i mars 2011, og hun kom p\xc3\xa5 andreplass i lengdehopp i dette mesterskapet. Hun vant tresteg under det spanske U18-mesterskapet utend\xc3\xb8rs, og deltok i Ungdoms-VM i friidrett 2011, der hun fikk bronse i tresteg. Hun vant tresteg under European Youth Summer Olympic Festival 2011, som ble arrangert i Tyrkia.\n_START_SECTION_\nSesongen 2012\n_START_PARAGRAPH_\nHun hoppet over 13 meter i tresteg innend\xc3\xb8rs for f\xc3\xb8rste gang i januar 2012, da hun hoppet 13,04 meter. Utend\xc3\xb8rs vant hun tresteg i flere av stevnene i det spanske mesterskapet for klubblag, og hun vant det spanske juniormesterskapet i juni, med et hopp p\xc3\xa5 13,53 meter. Hun vant tresteg under Junior-VM i friidrett 2012 i Barcelona, med ny personlig rekord p\xc3\xa5 14,17 meter i finalen.\n_START_SECTION_\nSesongen 2013\n_START_PARAGRAPH_\nI det spanske mesterskapet i friidrett innend\xc3\xb8rs 2013 kom hun p\xc3\xa5 andreplass i tresteg, og i det spanske juniormesterskapet innend\xc3\xb8rs fikk hun gull i tresteg og bronse i lengdehopp. Hun vant tresteg under det spanske juniormesterskapet utend\xc3\xb8rs, med 13,30 meter, og deltok i Junior-EM i friidrett 2013, der hun fikk bronse.\n_START_SECTION_\nSesongen 2014\n_START_PARAGRAPH_\nHun forbedret sin personlige rekord innend\xc3\xb8rs til 13,82 da hun vant det spanske juniormesterskapet for klubblag i januar, og hun forbedret denne til 13,91 da hun vant det spanske mesterskapet innend\xc3\xb8rs i februar. Hun vant da sin f\xc3\xb8rste nasjonale tittel i friidrett. I det spanske juniormesterskapet innend\xc3\xb8rs vant hun tresteg og 60 meter. Hun vant 100 meter under det spanske universitetsmesterskapet i friidrett. I juni representerte hun Spania under Lag-EM i friidrett 2014, der Spania deltok i Super League, som er \xc3\xb8verste divisjon. Hun hoppet der 13,09 i tresteg, og endte med det p\xc3\xa5 niendeplass. Hun vant tresteg under det spanske juniormesterskapet utend\xc3\xb8rs, og hun deltok i Junior-VM i friidrett 2014, der hun kom p\xc3\xa5 sjetteplass.\n_START_SECTION_\nSesongen 2015\n_START_PARAGRAPH_\nPeleteiro kom p\xc3\xa5 andreplass p\xc3\xa5 60 meter under det spanske U23-mesterskapet innend\xc3\xb8rs i 2015, bak Cristina Lara. Hun kom p\xc3\xa5 tredjeplass i tresteg under det spanske mesterskapet i friidrett innend\xc3\xb8rs. Utend\xc3\xb8rs deltok hun  i Lag-EM i friidrett 2015 (Super League), der hun kom p\xc3\xa5 femteplass i tresteg, og i det spanske mesterskapet i friidrett, der hun vant tresteg og vant sin f\xc3\xb8rste nasjonale utend\xc3\xb8rstittel i denne \xc3\xb8velsen.\n_START_SECTION_\nSesongen 2016\n_START_PARAGRAPH_\nHun konkurrerte mindre i 2016, men deltok i det spanske mesterskapet innen\xc3\xb8rs, der hun vant tresteg, og hun kom p\xc3\xa5 11.-plass under VM i friidrett innend\xc3\xb8rs 2016.\n_START_SECTION_\nSesongen 2017\n_START_PARAGRAPH_\nInnend\xc3\xb8rs vant hun tresteg b\xc3\xa5de i det spanske U23-mesterskapet og det spanske mesterskapet i friidrett. Hun deltok i EM i friidrett innend\xc3\xb8rs 2017, og hoppet der for f\xc3\xb8rste gang over 14 meter innend\xc3\xb8rs da hun satte ny personlig rekord med 14,20 meter i kvalifiseringen. I finalen greide hun 14,13 meter og kom p\xc3\xa5 femteplass. Utend\xc3\xb8rs deltok hun i Meeting Iberoamericano de Atletismo, der hun kom p\xc3\xa5 andreplass, og hun deltok i Lag-EM i friidrett (Super League), der hun kom p\xc3\xa5 \xc3\xa5ttendeplass. Hun satte ny personlig rekord i tresteg med 14,22 meter da hun vant det spanske U23-mesterskapet i friidrett, og hun kom p\xc3\xa5 andreplass i U23-EM i friidrett 2017, bak Elena Pan\xc8\x9buroiu. Hun vant det spanske mesterskapet utend\xc3\xb8rs, og deltok i VM i friidrett 2017, der hun kom p\xc3\xa5 sjuendeplass i finalen med ny personlig rekord p\xc3\xa5 14,23 meter.\n_START_SECTION_\nSesongen 2018\n_START_PARAGRAPH_\nHun vant tresteg under det spanske mesterskapet innend\xc3\xb8rs i februar, med ny personlig rekord p\xc3\xa5 14,22 meter. Denne rekorden forbedret hun til 14,40 meter da hun fikk bronse under VM i friidrett innend\xc3\xb8rs 2018 i Birmingham. Utend\xc3\xb8rs vant hun tresteg under Meeting Iberoamericano de Atletismo, og hun kom p\xc3\xa5 andreplass i Meeting International Guadeloupe. Hun vant det spanske mesterskapet i friidrett i juli, med ny personlig rekord p\xc3\xa5 14,55 meter. I august fikk hun bronse under EM i friidrett 2018, bak Paraskevi Papachristou og Kristin Gierisch.\n_START_SECTION_\nSesongen 2019\n_START_PARAGRAPH_\nDen 3. mars vant hun tresteg under EM i friidrett innend\xc3\xb8rs 2019 i Glasgow.'